**Sociālās iekļaušanas politikas koordinācijas komitejas sēdes**

PROTOKOLS Nr. 4

**2023. gada 14. decembrī**

**plkst. 14:00**

Labklājības ministrijā, Skolas ielā 28

(Zoom platforma Meeting ID: 891 4680 1717)

**Sēdē piedalās:**

|  |  |  |
| --- | --- | --- |
| **Sociālās iekļaušanas politikas koordinācijas komitejas vadītājs** | | |
| Ingus Alliks | Labklājības ministrijas (turpmāk – LM) valsts sekretārs | |
|  | | |
| **Sociālās iekļaušanas politikas koordinācijas komitejas vadītāja vietniece** | | |
| Evija Kūla | LM Sociālās politikas plānošanas un attīstības departamenta direktores vietniece | |
|  |  | |
| **Sociālās iekļaušanas politikas koordinācijas komitejas locekļi**  **un/vai to aizvietotāji** | | |
| Darja Behtere | Centrālās statistikas pārvaldes Sociālās statistikas departamenta Sociālās statistikas metodoloģijas daļa vecākā eksperte | |
| Natālija Gerasimova | Zemgales plānošanas reģiona projekta “Atver sirdi Zemgalē” koordinatore | |
| Ilona Jekele | Kultūras ministrijas Sabiedrības integrācijas departamenta Sabiedrības integrācijas un pilsoniskās sabiedrības attīstības nodaļas vadītāja | |
| Pēteris Leiškalns | Latvijas Darba devēju konfederācijas Sociālās drošības un veselības aizsardzības eksperts | |
| Inga Lukjanoviča | Satiksmes ministrijas Sabiedriskā transporta pakalpojumu departamenta vecākā referente | |
| Dzintra Mergupe-Kutraite | Izglītības un zinātnes ministrijas Izglītības departamenta vecākā eksperte |
| Ludis Neiders | EM Analītikas dienesta ekonomists | |
| Iveta Neimane | Biedrības „Latvijas Cilvēku ar īpašām vajadzībām sadarbības organizācija „Sustento”” valdes locekle | |
| Agnese Pabērza-Draudiņa | Vides aizsardzības un reģionālās attīstības lietu ministrijas (turpmāk – VARAM) Pašvaldību departamenta Pašvaldību pārraudzības nodaļas vecākā eksperte | |
| Vineta Pavlovska | Valsts policijas Galvenās kārtības policijas pārvaldes Administratīvās izmeklēšanas vadības biroja Administratīvās prakses metodikas nodaļas galvenā inspektore | |
| Marika Petroviča | Veselības ministrijas Veselības aprūpes departamenta Integrētās veselības aprūpes nodaļas vadītāja | |
| Ilona Puide | VARAM Pašvaldību departamenta Pašvaldību pārraudzības nodaļas vecākā eksperte | |
| Ilze Rudzīte | Latvijas Pašvaldību savienības Padomniece veselības un sociālajos jautājumos | |
| Sandra Segliņa | Tieslietu ministrijas Stratēģijas departamenta vecākā referente | |
| Dace Strautkalne | Zemgales plānošanas reģiona projekta “Atver sirdi Zemgalē” vadītāja | |
|  |  | |

**Sēdē nepiedalās:**

|  |  |
| --- | --- |
| Aija Barča | Latvijas Pensionāru savienības priekšsēdētāja |
| Egils Baldzēns | Latvijas Brīvo arodbiedrību savienības priekšsēdētājs |
| Edīte Bēvalde | Bbiedrības “Latvijas Lauku sieviešu apvienības” pārstāve |
| Pauls Freidenfelds | Ārlietu ministrijas Eiropas Savienības Koordinācijas un politiku departamenta COREPER I sagatavošanas nodaļas vecākais referents |
| Elīna Ģipsle | Latgales plānošanas reģiona Latgales uzņēmējdarbības centra komercdarbības konsultante |
| Elvijs Kalnkambers | Ekonomikas ministrijas Mājokļu politikas departamenta vecākais referents |
| Kristīne Kovaļevska | Rīgas domes Labklājības departamenta Rīgas patversmes sociālā darbiniece |
| Iluta Lāce | Biedrības „Centrs “MARTA”” vadītāja |
| Sandra Miķelsone-Slava | Kurzemes plānošanas reģiona projekta “Kurzeme Visiem” vadītāja |
| Ainars Nābels-Šneiders | Zemkopības ministrijas Starptautisko lietu un stratēģijas analīzes departamenta Stratēģijas analīzes nodaļas vecākais referents |
| Mārīte Rozentāle | Biedrības „EAPN-Latvia” valdes locekle |
| Vaira Vucāne | Nodibinājuma “Latvijas Bērnu fonds” viceprezidente |
| Laine Zālīte | Vidzemes plānošanas reģiona sociālo pakalpojumu eksperte |

**Citi sēdes dalībnieki:**

|  |  |
| --- | --- |
| Diāna Jakaite | LM valsts sekretāra vietniece |
| Sanita Vasiļjeva | LM Sociālās politikas plānošanas un attīstības departamenta direktore |
| Viktors Veretjanovs | LM Sociālās politikas plānošanas un attīstības departamenta vecākais eksperts |

**Sēdi protokolē:**

Evija Kūla LMSociālās politikas plānošanas un attīstības departamenta direktores vietniece

**Sociālās iekļaušanas politikas koordinācijas komitejas (turpmāk – komiteja) 14.12.2023. sēdes darba kārtība:**

1. Komitejas sēdes atklāšana un darba kārtības apstiprināšana.
2. Valsts kontroles ieteikumi Labklājības ministrijai sadarbībā ar Sociālās iekļaušanas politikas koordinācijas komiteju.
3. Komitejas darba programmas 2024.gada projekts.
4. Citi jautājumi.
5. **Komitejas sēdes atklāšana un darba kārtības apstiprināšana.**

**­ (I.Alliks)**

**I.Alliks** atklāj ceturto šī gada komitejas sēdi un jautā, vai ir iebildumi par darba kārtību. Iebildumi netiek saņemti.

*Nolemj: apstiprināt darba kārtību.*

1. **Valsts kontroles ieteikumi Labklājības ministrijai sadarbībā ar Sociālās iekļaušanas politikas koordinācijas komiteju.**

**(E.Kūla)**

(I.Alliks, P.Leiškalns, S.Vasiļjeva, D.Jakaite, V.Veretjanovs, D.Behtere, I.Rudzīte)

I.Alliks informē, ka 2020.gadā Valsts kontrole veica lietderības revīziju ar mērķi noskaidrot, vai valstī īstenotā sociālās iekļaušanas politika sasniedz tai izvirzītos mērķus nabadzības mazināšanā. Izvērtējuma rezultātā viens no ieteikumiem bija izvērtēt, vai nabadzības un sociālās atstumtības riskam pakļauto iedzīvotāju grupu uzskaitījums ir aktuāls, un izveidot sistēmu tā regulārai pārskatīšanai. LM speciālisti šo darbu paveikuši un šodien tiks prezentēti rezultāti. Lūdzu Eviju Kūlu, komitejas vadītāja vietnieci, sniegt prezentāciju.

E.Kūla sniedz prezentāciju (skat. pielikumā prezentāciju Nr. 1), par datos un pētījumos identificētajām nabadzības un sociālās atstumtības riskam pakļautajām iedzīvotāju grupām. Tās ir:

* Pensijas vecuma cilvēki (65 + ), īpaši sievietes un tie, kuri dzīvo vieni
* Pirmspensijas vecuma cilvēki (55-64 gadi)
* Bezdarbnieki, īpaši ilgstošie bezdarbnieki
* Viena vecāka ģimenes
* Trūcīgas mājsaimniecības
* Maznodrošinātas mājsaimniecības
* Pieaugušie un bērni ar invaliditāti
* Bāreņi un bez vecāku gādības palikušie bērni, kā arī šai grupai atbilstošas pilngadīgas personas līdz 24 gadu vecuma sasniegšanai
* Jaunieši, kas nemācās, nestrādā un neiegūst arodu
* Bezpajumtnieki
* Romi
* Vardarbībā cietušas personas
* Ieslodzītie un no ieslodzījuma vietām atbrīvotās personas
* Cilvēktirdzniecības upuri
* Patvēruma meklētāji
* Bēgļi un personas ar alternatīvo vai bezvalstnieka statusu

Attiecībā uz nabadzības un sociālās atstumtības riskam pakļauto iedzīvotāju grupu pārskatīšanu, LM piedāvā šo grupu sarakstu pārskatīt reizi gadāatbilstoši jaunajiem/aktuālajiem rādītājiem un pētījumiem. Savukārt šo grupu sarakstu LM piedāvā publicēt LM mājas lapas vietnē, nenosakot tos normatīvajos aktos.

Jautājumi komitejas locekļiem:

1. Vai atbalstāt piedāvāto grupu sarakstu?
2. Vai piekrītiet saraksta pārskatīšanas regularitātei?
3. Vai akceptējiet grupu saraksta publicēšanu LM mājas lapā?

P.Leiškalns piekrīt pārskatīšanas regularitātei reizi gadā. Vienlaikus ES noteiktā nabadzības riska robeža eiro izteiksmē, ja salīdzina ar Latvijas veikto pētījumu par mājsaimniecību relatīvo izdevumu (turpmāk – MRI) budžeta apmēru bērnam, norāda, ka ES nabadzības riska robeža bērnam jau ir dziļa nabadzība, tāpēc uzskata, ka ES rādītāji nav īsti korekti. P.Leiškalns uzskata, ka piemērotāk būtu izmantot minimālo ienākumu līmeņa un MRI budžeta datus. Tāpat pauž bažas par to, ka šajā sarakstā vairs nav daudzbērnu ģimenes.

E.Kūla atbild, ka grupu saraksts veidots ne tikai pamatojoties uz ES noteikto nabadzības riska robežu, bet arī minimālo ienākumu līmeņa datiem, un abi šie rādītāji uzrāda līdzīgas tendences. Savukārt MRI budžeta dati ietver izdevumu pozīcijas, bet šo grupu saraksts veidots, ņemot vērā iedzīvotāju ienākumu datus. Attiecībā uz daudzbērnu ģimenēm, nabadzības risks šai grupai jau 6 gadus ir zemāks nekā iedzīvotājiem Latvijā kopumā. Un šī ir uzskatāma par pozitīvu tendenci. E.Kūla uzsver, ka daudzbērnu ģimenes demogrāfiskajā kontekstā vienmēr saglabās prioritāti, bet nabadzības un sociālās atstumtības jautājumu risināšanā citām iedzīvotāju grupām situācija ir ievērojami nelabvēlīgāka.

S.Vasiļjeva papildina, ka katrs rādītāju kopums katrs atklāj citu sociāldemogrāfisku grupu, tāpēc tiek izmantoti abi rādītāji kā atskaites punkti.

D.Jakaite komentē, ka atbalsta plānošanai citās nozarēs kopumā var plānot un to sniegt atbilstoši LM grupu sarakstam, bet saglabājot iespēju šo grupu sarakstu sašaurināt vai paplašināt.

E.Kūla apstiprina, ka šis grupu saraksts netiks noteikts normatīvajā aktā, attiecīgi to var mainīt atbilstoši nepieciešamībai, tomēr vērš uzmanību, ka, nosakot citas atbalsta grupas, ir nepieciešams sniegt argumentētu pamatojumu par šādu izvēli. Šobrīd praksē ir novēroti vairāki gadījumi, kad atbalsta plānotāji (nozaru ministrijas) atsaucas uz Finanšu ministrijas atbildībā esošajiem Ministru kabineta 11.01.2005. noteikumiem Nr.32 “Noteikumi par sociāli mazaizsargāto personu grupām”, kas ir izdoti saskaņā ar Sabiedriskā labuma organizāciju likumu. Tomēr atsaukties uz šo normatīvo aktu, plānojot atbalstu citā jomā, nav juridiski korekti.

V.Veretjanovs sniedz komentāru saistībā ar daudzbērnu ģimeņu nabadzības risku, papildinot, ka attiecībā uz rādītājiem būtiski ir ņemt vērā vairāku gadu tendences. Analizējot nabadzības risku daudzbērnu ģimenēm 10 gadu garumā, šim ģimeņu tipam tas ir samazinājies vairāk kā divas reizes - pirms 10 gadiem katra trešā daudzbērnu ģimene bija pakļauta nabadzības riskam, bet pēdējie aktuālie dati (par 2021.gadu) liecina, ka nabadzības riskam ir pakļauti 17% daudzbērnu ģimeņu.

D.Behtere papildina, ka 13.12.2023. tika publicēti 2022.gada ienākumu dati un tie liecina, ka daudzbērnu ģimeņu ienākumi 2022.gadā pieauga visstraujāk – par 23%, salīdzinot ar ienākumu pieaugumu iedzīvotājiem kopumā, kas bija 9,1%. tādējādi nabadzības risks daudzbērnu ģimenēm pirmsšķietami varētu būt zem vidējā arī 2022.gadā. Attiecībā uz sociālās iekļaušanas sadaļu CSP mājas lapā, minētās nabadzības un sociālās atstumtības riskam pakļautās iedzīvotāju grupas CSP definēja atbilstoši tam sarakstam, kas ir šobrīd pieejams LM mājas lapā. Dati CSP mājas lapā tiek papildināti divas reizes gadā. Ņemot vērā aktualizēto sarakstu, šobrīd CSP nevar iekļaut bēgļus un patvēruma meklētājus datu trūkuma dēļ. D.Behtere pauž gatavību sadarboties ar LM, lai precizētu informāciju CSP mājas lapā.

P.Leiškalns izsaka viedokli par viena vecāka ģimeņu identificēšanu, norādot, ka tās ir ģimenes, kurās bērnam nav noteikta paternitāte.

I.Rudzīte čatā jautā, kādas ir galvenās atšķirības ar esošo un iepriekšējo grupu sarakstu, paužot viedokli, ja tik daudz gadu laikā izmaiņas nav būtiskas, vai nepieciešams pārskatīt katru gadu?

P.Leiškalns komentē, ka sociālās politikas novērtēšanai dinamika ir svarīga.

E.Kūla piekrīt, ka var nevērtēt katru gadu, bet, piemēram, reizi divos gados, jo izmaiņas grupu sarakstā nav būtiskas.

I.Alliks piedāvā noteikt ne retāk kā reizi divos gados, ņemot vērā, ka kardinālas izmaiņas šajā sarakstā nav novērojamas.

V.Veretjanovs jautā, vai nepieciešams saglabāt vēsturiskos datus, proti, kādas grupas bija aktuālas līdz noteiktam periodam, lai varētu novērot izmaiņas?

E.Kūla piekrīt, ka jautājums ir būtisks, paužot viedokli, ka LM mājas lapā varam norādīt, no kura līdz kuram periodam konkrētais grupu saraksts ir bijis aktuāls.

I.Rudzīte čatā papildina, ka saistībā ar ES fondu atbalstu varētu būt svarīgi redzēt, kad un kādas grupas bijušas aktuālas.

S.Vasiļjeva piedāvā vēsturisko informāciju saglabāt LM mājas lapā, bet CSP mājas lapā atspoguļot tikai aktuālo.

I.Alliks aicina komitejas locekļus lemt par grupu saraksta apstiprināšanu.

*Nolemj*: konceptuāli apstiprināt LM piedāvāto nabadzības un sociālās atstumtības riskam pakļauto iedzīvotāju grupu sarakstu, aicinot komitejas locekļus nedēļas laikā līdz 21.12.2023. rakstveidā uz [Evija.Kula@lm.gov.lv](mailto:Evija.Kula@lm.gov.lv) nosūtīt viedokli/iebildumus, ja tādi netika izteikti šīs dienas sēdē. Iebildumu/viedokļa nesaņemšanas gadījumā minētais grupu saraksts tiks uzskatīts par saskaņotu.

1. **Komitejas darba programmas 2024.gada projekts.**

**(E.Kūla)**

(I.Alliks, P.Leiškalns)

I.Alliks informē, ka par iespējamajiem komitejas nākamā gada izskatāmajiem jautājumiem informēs komitejas vadītāja vietniece Evija Kūla.

E.Kūla informē (skat. pielikumā prezentāciju Nr. 2), ka 2023.gada komitejas darba programmā iekļautie jautājumi ir izskatīti, izņemot Valsts nodokļu politikas pamatnostādnes, piedāvājot šo jautājumu pārcelt uz nākamo gadu. Kā jau ikgadēji praktizēts arī 2024.gadā piedāvājam sniegt informāciju par būtiskākajām izmaiņām 2024. gadā sociālās iekļaušanas veicināšanai. Tāpat piedāvājam sniegt informāciju par Satversmes tiesas sprieduma par garantēto minimālo ienākumu neatbilstību Satversmei izpildi.

I.Alliks komentē, ka informāciju par Satversmes tiesas sprieduma izpildi ir noteikti jāiekļauj 2023.gada komitejas darba programmā.

P.Leišklans aicina citus jautājumus iekļaut atbilstoši nepieciešamībai un aktualitātei.

Priekšlikumi par papildus iekļaujamajiem komitejas 2024.gada darba programmas jautājumiem nav saņemti.

*Nolemj: pieņemt zināšanai Komitejas darba programmas 2024.gada projektu.*

1. **Citi jautājumi.**

**(I.Alliks)**

Citu jautājumu nav.

I.Alliks pateicas visiem par dalību! Nākamā gada pirmā sēde provizoriski plānota 2024.gada februārī.

*Sēdi beidz plkst. 15:00.*

Pielikumā:

1. LM prezentācija “Valsts kontroles ieteikumi Labklājības ministrijai sadarbībā ar Sociālās iekļaušanas politikas koordinācijas komiteju (9 slaidi).
2. LM prezentācija “Sociālās iekļaušanas politikas koordinācijas komitejas darba programma 2024.gadam” (3 slaidi).

Komitejas vadītājs (paraksts\*) I.Alliks

Protokolēja (paraksts\*) E.Kūla